CELEX: E2010P0008
Language: sl
Date: 2010-07-26 00:00:00
Title: Tožba Nadzornega organa Efte proti Islandiji, vložena 26. julija 2010 (Zadeva E-8/10)

7.10.2010   
            
            
               SL
            
            
               Uradni list Evropske unije
            
            
               C 271/25
            
         Tožba Nadzornega organa Efte proti Islandiji, vložena 26. julija 2010
   (Zadeva E-8/10)
   2010/C 271/05
   Nadzorni organ Efte, ki ga zastopata Xavier Lewis in Markus Schneider, zastopnika za Nadzorni organ Efte, rue Belliard/Belliardstraat 35, 1040 Bruxelles/Brussel, BELGIQUE/BELGIË, je 26. julija 2010 na Sodišču Efte vložil tožbo proti Islandiji.
   Nadzorni organ Efte od Sodišča Efte zahteva, da:
   
               1.
            
            
               Ugotovi, da s tem, ko Republika Islandija ni sprejela vseh potrebnih ukrepov za prenos akta, navedenega v točki 1 Priloge VII k Sporazumu EGP (Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij), kakor je bil prilagojen Sporazumu EGP s Protokolom 1 k Sporazumu, v nacionalno zakonodajo v celoti ali o teh ukrepih obvestila Nadzornega organa, ni izpolnila svojih obveznosti iz člena 63(1) Direktive in člena 7 Sporazuma EGP.
            
         
               2.
            
            
               Republiki Islandiji naloži plačilo stroškov postopka.
            
         
      Pravna podlaga in dejansko stanje ter tožbeni razlogi, navedeni v podporo:
   
   
               —
            
            
               Tožba se nanaša na neukrepanje Islandije glede uskladitve z obrazloženim mnenjem Nadzornega organa Efte, ker ni sprejela vseh potrebnih ukrepov za prenos akta EGP v nacionalno zakonodajo v celoti, ki ustreza Direktivi Evropske unije 2005/36/ES o priznavanju poklicnih kvalifikacij, kakor je bila spremenjena, ali o teh ukrepih ni obvestila Nadzornega organa.
            
         
               —
            
            
               Ukrepi, ki jih Islandija ni sprejela, zadevajo sprejetje nacionalnih predpisov, ki določajo pravila, specifična za ta sektor, o priznavanju poklicnih kvalifikacij, pridobljenih v drugih državah EGP.
            
         
               —
            
            
               Nadzorni organ Efte trdi, da od Islandije ni prejel informacij o tem, da je bil akt v celoti prenesen v nacionalno zakonodajo, niti nima nobenih drugih informacij, na podlagi katerih bi lahko ugotovil, da je temu tako.
            
         
               —
            
            
               Islandska vlada ni ugovarjala dejstvu, da je prišlo do zamude pri prenosu akta v nacionalno zakonodajo v celoti.